વિશાખાપટ્ટનમ: વડાપ્રધાન નરેન્દ્ર મોદીએ દરિયાઇ જળ વિસ્તારની સુરક્ષા સમક્ષ સમુદ્રી આતંકવાદ અને ચાંચિયાગીરી એમ બે મુખ્ય પડકારો ગણાવ્યા હતા. જોકે દક્ષિણ ચીન સમુદ્રી વિવાદની પશ્ચાદભૂમાં દરિયો ખેડવાની સ્વતંત્રતા પર પણ તેમણે ભાર મૂક્યો હતો. દરમિયાન ઓડિશાના પારાદીપમાં તેમણે ઇન્ડિયન ઓઇલ કોર્પોરેશનની રૂ. ૩૪,૫૫૫ કરોડના ખર્ચે તૈયાર થયેલી રિફાઇનરી રાષ્ટ્રને સમર્પિત કરી હતી. પ્રાસંગિક પ્રવચનમાં તેમણે કોંગ્રેસ પર પ્રહાર કરતાં જણાવ્યું હતું કે, તેમને લીધે આ યોજનામાં આટલો વિલંબ થયો છે, અને તેનાથી દેશને ભારે નુકસાન થયું છે.